Mavlet Batirov

**Mavlet Alavdinoviç Batirov** (12 dekabr 1983, Xasavyurt, Dağıstan MSSR -də anadan olub) — Avar əsilli rusiyalı sərbəst güləşçi, iki qat Olimpiya çempionu (2004 və 2008), 2007-ci ildə dünya çempionu, 2006-cı ildə Avropa çempionu, dəfələrlə Rusiya çempionu; Asiya çempionu Adəm Batirovun böyük qardaşı.

Yalnız Mavlet Batirov, Buvaysar Saytiyev və Roman Vlasov Rusiya millisinin tərkibində güləş idman növündə birdən çox Olimpiya qızıl medalını qazana biliblər (1996-2016).
## Həyatı
Mavlet Batirov Dağıstan əsilli Avardır.

Güləş sevgisi Batirova uşaq ikən, onu kiçik yaşlarından müxtəlif turnirlərə və yarışlara aparan atası Alavdin Niyazbəyoviç tərəfindən aşılanmışdır. İlk dəfə atası Mavleti və kiçik qardaşı Adəmi yeddi yaşında olarkən idman zalına gətirir. Batirovun iştirak etdiyi ilk yarışma, birinci yeri qazandığı Xasavyurtdakı gənclər turniri idi. O vaxt Mavlet Batirovun on yaşı var idi və çəkisi 22 kiloqram idi. Onun ilk məşqçisi Sayqidpaşa Umaxanov idi.

Batirov 2003-cü ildən Rusiya millisində çıxış edirdi. CSKA klubunu təmsil edirdi. Şəxsi məşqçilər: Sayqidpaşa Umaxanov, Maqomed Əzizov, Çambolat Tedeyev idi.
### Olimpiya çempionluğu
Afina Yay Olimpiya Oyunlarında qələbə qazandığı üçün 150 min dollar pul mükafatı aldı, Pekindəki qızıl medal üçün ən az 500 min dollar mükafat qazandı.

Pekindəki Yay Olimpiya Oyunlardan sonra öd kisəsinin çıxarılması üçün əməliyyat keçirdi, bu səbəbdən həkimlər kilo verməyi ona qadağan etdilər və Batirov iki illik fasilədən sonra 66 kq kateqoriyasına keçirdilər. 2010-cu il Rusiya Çempionatında yeni çəki dərəcəsində artıq seçmə mərhələdə məğlub oldu.

Batirov, 2012-ci ildə Londonda keçiriləcək Olimpiya Oyunlarına (İdman zamanı 28 yaşında idi) qatılmaq üçün müraciət etdi, lakin Rusiya Güləş Federasiyasının prezidenti Mixail Mamiyaşvilinin (Mavletin sağlamlıq problemlərindən bixəbər idi) Batirovun"Olimpiya oyunlarına potensial namizədləri müəyyən etmək üçün dörd illik dövrün əvvəlində idmançılara təklif olunan təlim-məşq toplanışlarına və bir sıra tədbirlərə gəlmədiyini iddia etdi." 2011-ci ilin iyul ayının əvvəllərində Mavlet, Yakutskda keçirilən Rusiya Çempionatında 66 kq çəki dərəcəsində yalnız kiçik qardaşı Adəmə uduzaraq gümüş medal qazandı. Finalda Mavlet 15 saniyədə ilk dövrəni qazandı, sonra ikincisində uduzdu, üçüncüsündə isə 1-1 bərabərlik oldu və Adəm çempion elan edildi. Bundan sonra sərbəst güləş üzrə Rusiya milli komandasının baş məşqçisi Cambolat Tedeyev "Mavlet Batirov London Olimpiya Oyunlarında medal qazana bilər" dedi. Ancaq 2011-ci ildə Türkiyədə keçirilən Dünya Çempionatında Adəm Batirov 66 kq çəkidə mübarizə aparıb və medal qazana bilməyib.

2012-ci ilin yanvar ayında, güləş üzrə Dağıstan milli komandasına görə, Mavlet Batirov xəstəlik üzündən İvan Yarıqinin xatirəsinə keçirilən beynəlxalq turnirdə iştirak edə bilmədi. Londonda keçirilən Olimpiya oyunlarında Rusiyadan 66 kq-a qədər çəki dərəcəsində, ilk döyüşdə məğlub olan 2012-ci ilin Avropa çempionu Alan Qoqayev çıxış etdi.

## Qalmaqalları
2012-ci ilin oktyabr ayında Mavlet Batirovun Mahaçqalada ərəb dili dərsi zamanı məsciddə saxlanıldığı barədə məlumatlar ortaya çıxdı. Batirov və digər 20-yə yaxın camaat Rusiya Polis İdarəsinə aparıldı və orada bir neçə saat saxlanıldı, barmaq izləri alındı, fotoşəkilləri çəkildi və onlara suallar verildi. Daxili İşlər Nazirliyi bu saxlamanı "əməliyyat məlumatlarının" olması ilə izah etdi. Sonda hər kəsdən yaranan narahatlığa görə üzr istənilərək, onlar sərbəst buraxılıb.

2009-cu ildə verdiyi müsahibədə Batirov, İslamın bütün normalarına riayət etdiyini, namaz qılmaq üçün məşqi kəsdiyini, Sünni olduğunu, hicab geyinməyin və makiyajsızlığın qızları daha gözəl və daha zövqlü hesab etdiyini söyləmişdi.

Dargili Ayşənin qızı ilə evlidir. Dağıstan Dövlət Universitetinin məzunudur.

## Nailiyyətləri
* Olimpiya çempionu (Afina 2004, Pekin 2008).
* Dünya çempionu (2007) və Dünya Çempionatının bürünc mükafatçısı (2006)
* Avropa çempionu (2006) və Avropa çempionatının bürünc mükafatçısı (2003)
* Rusiya çempionatında qızıl (2003, 2004, 2006, 2008) və gümüş medalların (2005, 2007, 2011) qalibi.
* Dünya Kubokunun qalibi (2007)
* Gənclər arasında Avropa Çempionu (2002)
* 50 kq-a qədər kateqoriyada gənclər arasında dünya çempionatının gümüş mükafatçısı (2001)
* Yeniyetmələr arasında Avropa Çempionatının gümüş mükafatçısı (2000), 46 kq-a qədər

## Mükafat və təltifləri
* Rusiyanın əməkdar idman ustası (2004)
* Dostluq ordeni (18 fevral 2006) — bədən tərbiyəsi və idmanın inkişafına verdiyi böyük töhfəyə, yüksək idman nailiyyətlərinə görə 
* Şərəf ordeni (2 avqust 2009) — bədən tərbiyəsi və idmanın inkişafına verdiyi böyük töhfəyə görə, 2008-ci ildə Pekində keçirilən XXIX Olimpiya Oyunlarındakı yüksək idman nailiyyətlərinə görə

## İstinadlar

## Xarici keçidlər
* Мавлет Батиров на сайте Федерации спортивной борьбы России
* Мавлет Батиров на сайте «Мой Дагестан»
* Мавлет Батыров: Когда президент увидел меня без бокала – растерялся
* Двукратный олимпийский чемпион Мавлет Батиров: Призовые отдам в благотворительный фонд. Хочу людям помочь — *«Советский спорт», 19 августа 2008*